Luptatori antitero ai jandarmeriei romane patruleaza, din acest weekend, in toate garniturile de metrou din Capitala, inarmati cu pistoale mitraliera. Si in curand vor avea in vedere si transportul in comun de la suprafata.

In urma cu doar cateva zile, Serviciul Roman de Informatii dezvaluia ca teroristii ameninta infrastructura de transport dintr-o tara europeana. La noi, sustin autoritatile, nu exista motive de ingrijorare, insa prezenta jandarmilor confera o mai mare siguranta calatorilor.

O prezenta neobisnuita in metroul bucurestean va da fiori dar si un sentiment de siguranta, deopotriva. Luptatorii Brigazii Speciale de Interventie a Jandarmeriei vor patrula in garniturile subterane si au misiunea de a interveni in forta daca situatia o cere.

Coincidenta sau nu, aparitia unor militari inarmati si antrenati in trenurile de metrou vine la doar cateva zile dupa ce Serviciul Roman de Informatii si premierul Dacian Ciolos au vorbit despre cartele telefonice preplatite romanesti - utilizate pentru pregatirea unor atacuri teroriste in Europa. Mai mult, sustine serviciul secret: "Informatii recente indica lansarea de amenintari la adresa unor infrastructuri de transport dintr-o tara europeana de pe astfel de cartele."

Asa ca din motive lesne de inteles, jandarmii vor sa fie vigilenti, iar oamenii care circula cu metroul sa fie in siguranta.

Maior Irina Dragan, purtator de cuvant al Jandarmeriei Romane: "Aceste actiuni nu sunt o chestiune de noutate."

Bine antrenati in lupta impotriva terorismului, luptatorii din jandarmerie iscodesc orice persoana ar putea fi o amenintare la adresa calatorilor. Jandarmi inarmati vor fi fi trimisi in misiuni de supraveghere si in autobuzele RATB.